Diari Oficial de la Generalitat Valenciana


Sumari del DOGV 5887, del 06-11-2008 (2008/12714)

Informació pública de la modificació puntual número 6/2008, del Pla General d'Ordenació Urbana, definició de cota de referència en l'àmbit de la Unitat d'Execució del Programa d'Actuació Integrada Luxemburg.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5887

Data del DOGV
:   06-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12618


Data del document
:   03-11-2008

Organisme emissor
:   Ajuntament d'Onda

Tipus de document
:   Informació Pública

Descriptors 

:   * Onda
    * pla d'urbanisme
    * administració local

Informació pública de la modificació puntual número 6/2008, del Pla General d'Ordenació Urbana, definició de cota de referència en l'àmbit de la Unitat d'Execució del Programa d'Actuació Integrada Luxemburg. [2008/12100]  
El Ple de l'Ajuntament, en sessió ordinària del dia 27 d'octubre de 2008, en relació amb el punt 1.9 de l'ordre del dia, referent a l'exposició pública de la modificació puntual número 6/2008 del Pla General d'Ordenació Urbana, per canvi de l'altura de cornisa en la Unitat d'Execució Luxemburg, va acordar:   
Primer. Acordar l'inici de la tramitació administrativa per a la modificació puntual número 6/2008, del Pla General d'Ordenació Urbana d'Onda, relatiu a un canvi en la redacció de l'article 4.19 c) de les normes urbanístiques (Ordenança de la Zona d'Eixamplament U.3: edificació oberta), de manera que el referit article quedarà com segueix:   
«Article 4.19. Ordenança de la Zona d'Eixamplament U.3: edificació oberta.   
[...]  
C) Condicions de volum i forma dels edificis   
1. L'altura màxima permesa serà de tretze metres (13,00 m) amb un màxim de quatre altures.  
L'altura de cornisa de l'edificació que es correspon amb cada nombre de plantes es regula d'acord amb el que establix el punt 1 de l'article 4.16.  
Exclusivament en l'àmbit de la Unitat d'Execució denominada Programa d'Actuació Integrada Luxemburg, l'altura de cornisa màxima, referida com a cota de referència, es prendrà per a les parcel·les recaients a dos o més carrers amb distint nivell, sobre la cota de la vorera del carrer més alt.  
En les illes assenyalades amb un asterisc (\*) i aquelles que siguen objecte de projecte específic l'altura màxima permesa serà de set metres (7 m.) amb un màxim de dues plantes.  
2. [...]  
(La resta de l'article no es modifica)».  
Segon. Acordar sotmetre a informació pública la referida modificació puntual, mitjançant publicació d'anunci d'exposició pública en el tauler d'edictes municipal, en el Diari Oficial de la Comunitat Valenciana i en un diari no oficial d'àmplia difusió a la localitat, en els termes de l'article 83.2 a) de la Llei Urbanística Valenciana, als efectes que els interessats puguen presentar reclamacions, al·legacions o suggeriments per escrit en el termini d'un mes.  
Tercer. Disposar que, una vegada resolt el tràmit d'exposició pública i al·legacions, l'Ajuntament Ple procedirà a l'aprovació definitiva de l'expedient, i el remetrà a la Conselleria competent en urbanisme, en els termes de l'article 326 del Reglament d'Ordenació i Gestió Territorial i Urbanística, amb caràcter previ a la seua publicació en el Diari Oficial de la Comunitat Valenciana.  
Onda, 3 de novembre de 2008.- El tinent alcalde de l'Àrea d'Urbanisme i Medi Ambient: Juan Miguel Salvador Pérez.